CELEX: 22010D0069
Language: et
Date: 2010-06-11 00:00:00
Title: EMP Ühiskomitee otsus nr 69/2010, 11. juuni 2010 , millega muudetakse Euroopa Majanduspiirkonna lepingu IV lisa (energia)

16.9.2010   
            
            
               ET
            
            
               Euroopa Liidu Teataja
            
            
               L 244/22
            
         EMP ÜHISKOMITEE OTSUS
   nr 69/2010,
   11. juuni 2010,
   millega muudetakse Euroopa Majanduspiirkonna lepingu IV lisa (energia)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IV lisa on muudetud EMP Ühiskomitee 4. detsembri 2009. aasta otsusega nr 140/2009 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 15. jaanuari 2008. aasta määrus (EÜ) nr 106/2008 ühenduse kontoriseadmete energiatõhususmärgistuse programmi kohta (uuesti sõnastatud) (2).
            
         
               (3)
            
            
               Määrusega (EÜ) nr 106/2008 tunnistatakse kehtetuks Euroopa Parlamendi ja nõukogu määrus (EÜ) nr 2422/2001, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu IV lisa muudetakse järgmiselt.
   
               1)
            
            
               Punkti 18 (Euroopa Parlamendi ja nõukogu määrus (EÜ) nr 2422/2001) tekst jäetakse välja.
            
         
               2)
            
            
               Punkti 29 (komisjoni otsus 2007/74/EÜ) järele lisatakse järgmine punkt:
               
                           „30.
                        
                        
                           
                              32008 R 0106: Euroopa Parlamendi ja nõukogu määrus (EÜ) nr 106/2008, 15. jaanuar 2008, ühenduse kontoriseadmete energiatõhususmärgistuse programmi kohta (uuesti sõnastatud) (ELT L 39, 13.2.2008, lk 1).
                           Käesolevas lepingus loetakse selle määruse sätteid järgmises kohanduses:
                           
                                       a)
                                    
                                    
                                       kui viidatakse Ameerika Ühendriikide valitsuse ja Euroopa Ühenduse vahelisele lepingule kontoriseadmete energiatõhususmärgistuse programmide kooskõlastamise kohta, viidatakse ühtlasi ka kirjavahetusele USA keskkonnakaitseameti (EPA) ja Norra nafta- ja energiaministeeriumi vahel ning Islandi tööstusministeeriumi ja Liechtensteini majandusameti vahel, välja arvatud artiklites 11 ja 14, kus jääb kehtima üksnes viide Ameerika Ühendriikide valitsuse ja Euroopa Ühenduse vahelisele lepingule.
                                    
                                 
                                       b)
                                    
                                    
                                       artikli 4 lõikes 5 asendatakse sõnad „ühenduse ja kolmandate riikide vahel” sõnadega „ühelt poolt ühenduse ja EFTA riikide ning teiselt poolt kolmandate riikide vahel”. Sõnad „võivad komisjon ja liikmesriigid /…/ kontrollida” asendatakse sõnadega „võivad komisjon, liikmesriigid ja EFTA riigid oma pädevuse piires /…/ kontrollida”.
                                    
                                 
                                       c)
                                    
                                    
                                       artikli 12 lõike 3 esimeses lauses asendatakse sõnad „komisjon tagab” sõnadega „EFTA riigid ja komisjon tagavad oma pädevuste piires”.
                                    
                                 
                                       d)
                                    
                                    
                                       artiklit 13 ei kohaldata.”.
                                    
                                 
                     
         Artikkel 2
   Määruse (EÜ) nr 106/2008 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 12. juunil 2010 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 11. juuni 2010
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 62, 11.3.2010, lk 34.
   
      (2)  ELT L 39, 13.2.2008, lk 1.
   
      (3)  EÜT L 332, 15.12.2001, lk 1.
   
      (4)  Põhiseadusest tulenevaid nõudeid ei ole nimetatud.